Referat fra klubbmøte Herøy Rotary 17.09.2018

Sted: Thon Hotell

Tema: RS-Systems AS presenterer seg.

Tilstede: 25 medlemmer + 1 gjest (Bjørn Idar Remøy)

Møtet startet med sangen Dei vil alltid klaga og kyta akk. av Steinar på trekkspill.

3 minutt v/Bjørn Martin. Tarmen og hjerna. Tarmen er spionnettverk til hjerna. Bjørn Martin fortalte om hvor tett forbindelse det er mellom tarmen og hjerna. Dette var bare en kort smakebit. Hvis vi vil høre mer, kan han ha et helt møte om temaet.

Baard Ottesen og Norvald Muren representerer RS- Systems AS og Baard Ottesen gir en presentasjon av firmaet og deres hovedformål. Det er vanskelig for referenten å gjengi presentasjonen, men hovedinntrykket er dette.

Firmaet ble etabler i 2010 i forbindelse med en jobb i Saudi Arabia. De har 2 kontorer, ett i Herøy/Mjølstadneset og ett i Trondheim og har ekspandert fra 2 til 5? ansatte siden starten.

Dette er et lite firma med store og viktige oppgaver innen oljevinning. De sitter på en unik kompetanse som er etterspurt verden over.

De fremstiller utstyr for kjernelaboratorier, universitet/forskning og oljevirksomhet.

* hvor mye olje er det i et reservoar
* produksjonsprofil, dvs hvor mye olje en kan få opp

De designer, utvikler og bygger for internasjonal oljeindustri og utstyret blir brukt til

Tolkning av seismikk

Boring av utforskningsbrønn

Geomodellering

Reservoarmodellering

Nordsjøen krevde helt andre metoder enn det som var brukt tidligere i Mexico. Dette pga de store dypene de skulle operere på. Metode vanninjeksjon ble utviklet og ble vel ansett verden over. I dag har de prosjekter verden over, men også i Norge og de samarbeider med et stort nettverk. Samarbeidspartnere er de fremste i faget på verdensbasis.

Tove Worren

Sekretær

19.09.2018